02013D0649 — BG — 24.09.2019 — 001.001

Този текст служи само за информационни цели и няма правно действие. Институциите на Съюза не носят отговорност за неговото съдържание. Автентичните версии на съответните актове, включително техните преамбюли, са версиите, публикувани в Официален вестник на Европейския съюз и налични в EUR-Lex. Тези официални текстове са пряко достъпни чрез връзките, публикувани в настоящия документ

Изменено с:

▼B

РЕШЕНИЕ ЗА ИЗПЪЛНЕНИЕ НА КОМИСИЯТА

от 6 ноември 2013 година

за разрешаване на пускането на пазара на цветен прашец, произведен от царевица MON 810 (MON-ØØ81Ø-6), съгласно Регламент (ЕО) № 1829/2003 на Европейския парламент и на Съвета

(нотифицирано под номер C(2013) 4743)

(само текстовете на нидерландски и френски език са автентични)

(текст от значение за ЕИП)

(2013/649/ЕС)

Член 1

Генетично модифициран организъм и единен идентификатор

На генетично модифицираната царевица (Zea mays L.) MON 810, описана в буква б) от приложението към настоящото решение, се определя единният идентификатор MON-ØØ81Ø-6, както е предвидено в Регламент (ЕО) № 65/2004.

Член 2

Разрешение

Цветният прашец, произведен от царевица MON 810, като храна или в храни и хранителни съставки, се разрешава за целите на член 4, параграф 2 от Регламент (ЕО) № 1829/2003 в съответствие с условията, определени в настоящото решение.

Член 3

Етикетиране

За целите на изискванията за етикетиране, установени в член 13, параграф 1 от Регламент (ЕО) № 1829/2003, „името на организма“ е „царевица“.

Член 4

Регистър на Общността

Информацията, посочена в приложението към настоящото решение, се вписва в регистъра на Общността за генетично модифицирани храни и фуражи, предвиден в член 28 от Регламент (ЕО) № 1829/2003.

▼M1

Член 5

Титуляр на разрешението

Титуляр на разрешението е Bayer Agriculture BVBA, Белгия, представител на Monsanto Company, Съединени американски щати.

▼B

Член 6

Валидност

Настоящото решение се прилага за период от 10 години от датата на неговото нотифициране.

▼M1

Член 7

Адресат

Адресат на настоящото решение е Bayer Agriculture BVBA, Scheldelaan 460, 2040 Antwerp, Белгия.

▼B

ПРИЛОЖЕНИЕ

▼M1

а) Заявител и титуляр на разрешението

От името на Monsanto Company — 800 N. Lindbergh Boulevard — St. Louis, Missouri 63167 — United States of America.

▼B

б) Обозначение и спецификация на продуктите

Цветен прашец, произведен от царевица MON-ØØ81Ø-6, като храна или в храни и хранителни съставки.

Генетично модифицираната царевица MON-ØØ81Ø-6, описана в заявлението, експресира протеина Cry1Ab, който придава защита срещу някои люспокрили вредители.

в) Етикетиране

За целите на специалните изисквания за етикетиране, посочени в член 13, параграф 1 от Регламент (ЕО) № 1829/2003, „името на организма“ е „царевица“.

г) Метод на откриване

— Утвърден при смлени зърна от царевица (сертифицирани референтни материали [CRM IRMM-413]), съдържащи смес от генетично модифицирана царевица MON 810 и конвенционална царевица, от Федералния институт за оценка на риска (Federal Institute for Risk Assessment (BfR) в сътрудничество с американската асоциация на експертите по химия на зърнените култури (American Association of Cereal Chemists (AACC), Съвместния изследователски център (JRC) на Европейската комисия (ЕК) (Института за референтни материали и измервания (IRMM), Института по здравеопазване и защита на потребителите (Institute for Health and Consumer Protection (IHCP) и GeneScan, Берлин, публикуван на адрес:

— http://gmo-crl.jrc.ec.europa.eu/summaries/Mon810_validation_report.pdf

— Референтен материал: ERM-BF413k, който може да се намери на сайта на Съвместния изследователски център (JRC) на Европейската комисия, Институт за референтни материали и измервания (IRMM) на следния адрес:

— http://www.irmm.jrc.be/html/reference_materials_catalogue/index.htm